b'\n_START_ARTICLE_\nO zi bun\xc4\x83 de plaj\xc4\x83\n_START_PARAGRAPH_\nO zi bun\xc4\x83 de plaj\xc4\x83 este un film scurt din anul 2008, realizat de Bogdan Musta\xc8\x9b\xc4\x83 care a primit Ursul de Aur, cel mai important premiu pentru scurtmetraj al celei de-a 58-a edi\xc8\x9bii a Festivalului de Film de la Berlin._NEWLINE_Filmul de 10 minute, realizat dup\xc4\x83 un scenariu de C\xc4\x83t\xc4\x83lin Mitulescu, \xc3\xaei are \xc3\xaen centru pe trei tineri delincven\xc8\x9bi care sechestreaz\xc4\x83 un \xc8\x99ofer de dub\xc4\x83 \xc8\x99i o prostituat\xc4\x83 \xc8\x99i-i duc pe o plaj\xc4\x83. Actorii au fost lua\xc8\x9bi dintr-o \xc3\xaenchisoare de minori \xc8\x99i respectiv din centre de plasament din Bucure\xc8\x99ti._NEWLINE_Juriul competi\xc8\x9biei de scurtmetraje de la Berlinal\xc4\x83 au ales filmul lui Musta\xc8\x9b\xc4\x83 dintre cele 11 care au concurat pentru Ursul de Aur \xc8\x99i Ursul de Argint, alese la r\xc3\xa2ndul lor dintre 29 de scurtmetraje \xc3\xaenscrise \xc3\xaen festival. Printre cele 29 s-a num\xc4\x83rat \xc8\x99i un alt film rom\xc3\xa2nesc, "T\xc3\xa2rziu" de Paul Negoescu, care nu a fost \xc3\xaens\xc4\x83 eligibil pentru premiu.'